Windhoek het eerste Covid-19-sterfte - Gesondheid - Republikein
Tuesday, August 11th, 16:50:01
Die eerste Covid-19-verwante sterfte is volgens die minister van gesondheid en maatskaplike dienste, dr. Kalumbi Shangula in Windhoek aangemeld.
Shangula sê die 41-jarige man is Maandag met Covid-19-verwante simptome in die Katutura-hospitaal in die hoofstad opgeneem. Hy het ook ander chroniese mediese toestande gehad en is met sy opname getoets.
Volgens Shangula is hy Dinsdag in die hospitaal oorlede en het sy toetsuitslae gewys het hy positief vir die siekte getoets. Dit bring die nasionale totaal van sterftes op 10 te staan.
Gister is 66 nuwe gevalle aangemeld - 47 in Walvisbaai, vyf in Swakopmund en 14 in Windhoek. Dit bring die totaal vir die land op 2 052 te staan. Die gevalle in Windhoek is soos volg:
- 'n 29-jarige man met geen kontak met 'n bevestigde geval of reisgeskiedenis nie.
- 'n 49-jarige man met geen kontak of reisgeskiedenis.
- 'n 12-jarige meisie en kontak van 'n bevestigde geval.
- 'n 42-jarige vrou wat 'n begrafnis op Gobabis bygewoon het.
- 'n 38-jarige man wat van Windhoek na Otapi en terug gereis het.
- 'n 38-jarige vrou wat na Etosha en terug gereis het.
- 'n 34-jarige man wat tussen Angola en Namibië gereis het. Volgens Shangula word die besonderhede van die res van die gevalle nog versamel.